— 308 — 



Au tiers jor après vint uns îioni qui n'avoit pas usé le pafage de Bat- 

 paulmes qui aportoit cucre goûtant et demanda au paagier qu'il devoit? 

 Et li paagiers dist XXV deniers et IV sols d'outrage. 



Et en après vint uns garçons de Flandres de Brugburgh à Batpaumes 

 et aporta XXVIII harens dont les testes des harens furent coupées et 

 les queues. Il aresta le garçon et li demanda où il portoit ces harens. 

 11 dist qu'il les portoit à Soissons por son mangier, car il i aloit por 

 aprendre François , et li paagiers dist qu'il en devoit XIV deniers et demi 

 de paiage » et ii garçon dist qu'il n'avoit nul denier, car il ne savoit que 

 ce montoit, mais volentiers li donroit tous les harens encsemble : li 

 paagiers ne le vout pas por ce lessier passer, ains le destrainst à ce qu'il 

 li convint paier XIV deniers. Hélas, dist li g-arçons, mia mère ne les 

 acheta que IV deniers. 



Et en après vint Jehans de Flamertingue, mercier d'âpre qui repaire 

 en Champaigne et es foires de France. Si aporta en sa maie trousse 

 derrière lui III piax de loutre, et demanda au paagier cpiil devoit por 

 les III piaus, et il li dist XXVII deniers et demi, et il les paia, dont la 

 maie, s'ele fust toute chargiée, ne deust que XII deniers et demi, (si 

 comme) s'en seulent passer tuit marcheant merchier. 



En après vint uns autres merchiers, Herbers a non; si aporta sa 

 malle troussée derrière lui et vot paier au paagier XII deniers et demi , 

 lus et la coutume qu'il avoit usé et li paagier dist que ce ne feroit-il 

 mie, ains voloit qu'il nommast toutes les choses qu'il avoit troussées 

 derrière lui, l'une pièce après l'autre, et li preudon dist que ce ne 

 feroit-il mie qu'il ne l'avoit onques usé; par force li nomma toutes les 

 pièces qui estoient en sa maie et nomma dras de soie qu'il estoient en 

 sa maie, et li paagiers li dist que chacune pièce devoit IIII deniers 

 d'outrage. Et en après li nomma dras à or, dont li paagiers li dist qu'il 

 devoit VIII deniers de la pièce d'outrage. jEn après li merciers nomma 

 qu'il avoit en sa maie crespines par dozaines et coutiax par dozaines, et 

 corroies et bourses et autres pluseurs choses de quoi li paagiers leva et 

 prist jusqu'à VI sols d'esterllns, dont H merciers n'avoit acostumé à 

 rendre que XII deniers tornois , par toute sa maie. 



En apriès si porta un vallet de Glusieres un client de creveices et passa 

 parmi Cope-Geule, et le vit H paagiers de Batpaumes, et li commanda 

 qu'il s'acuistast des escreveices qu'il portoit : cil dist qu'il n'en devoit 

 nule riens et li pria qu'il preist la moitié des escreveices et les plus 

 bieles et le lessast aller car il n'avoit point d'argent; et il dist que non 

 ,feroit ançois li fist paier à force II deniers tournois que il emprunta à 

 j vallet qui aloit avoecques lui. 



En après si vint un marcheans qui venoit de la foire de Bar : si avoit 

 achaté XL livres de soie, et il demanda qu'il devoit au paagier de Bat- 

 paumes, et il répondi qu'il devoit III deniers de la livre, il les paia et 



